«**Don't Think They Know**», ամերիկացի երգիչ Քրիս Բրաունի երգն է, որում իր մասնակցությունն ունի ամերիկացի մահացած երգչուհի Ալիան։ Այն թողարկվել է 2013 թվականի հունիսի 17-ին, որպես Քրիս Բրաունի «X» անվանումը կրող թվով վեցերորդ ստուդիական ալբոմի երկրորդ սինգլ։ Երգը գրվել է Դիջիթալ Բլեքի, Վերս Սիմոնդսի, Թիմ Քելլիի, Բոբ Ռոբինսոնի և Ջոն Բիի կողմից։ Երգը Billboard Hot 100 հիթ շքերթում զբաղեցրել է 81-րդ հորիզոնականը։

Նախապատմություն և թողարկում
---------------------------

Երգի Ալիայի հատվածը ձայնագրվել է 2001 թվականին և ի սկզբանե նախատեսված է եղել թողարկել այն համագործակցությամբ Playa խմբի անդամ Դիջիթալ Բլեքի հետ։ Ալիայի մահվանից (1979-2001) մի քանի տարի անց՝ 2005 թվականին, այն թողարկվել է Դիջիթալ Բլեքի «Memoirs of a R&B Thug» ալբոմի համար։ 2013-ին Քրիս Բրաունը որոշում է թողարկել երգի իր տարբերակը և ձայնագրում է իր հատվածը։ Քրիս Բրաունի թողարկումում ոչ միայն օգտագործվել է նախկին տարբերակում հնչած Ալիայի հատվածը, այլ նաև նոր հատվածներ, որոնք Ալիան ձայնագրել էր մինչև իր մահը, սակայն դրանք չէին օգտագործվել Դիջիթալ Բլեքի հետ դուետում։

2013 թվականի հուլիսի 17-ին «Don't Think They Know» երգը պաշտոնապես թողարկվում է որպես Քրիս Բրաունի «X» անվանումը կրող թվով վեցերորդ ստուդիական ալբոմի երկրորդ սինգլ։

Տեսահոլովակ
-----------

Երգի տեսահոլովակը, որի ռեժիսորն է Քրիս Բրաունը, նկարահանվել է Լոս Անջելեսում, Կալիֆորնիա։ Տեսահոլովակի պրեմիերան կայացել է 2013 թվականի հունիսի 17-ին։ Տեսահոլովակում ցուցադրվում են կադրեր Ալիայի «Try Again» (2000) և «If Your Girl Only Knew» (1996) երգերի տեսահոլովակներից։

### Սյուժե

Տեսահոլովակը նկարահանվել է սև-սպիտակ գույների մեջ, սակայն տարբեր կադրերում որոշ բաներ երևում են վառ գույներով։ Տեսահոլովակի սկզբում Քրիս Բրաունը 3 այլ տղամարդկանց հետ գտնվում է մեքենայի մեջ, ապա կանգնեցնում է այն և միայնակ իջնելով մեքենայից սկսում է քայլել։ Այնուհետև երբ երգը սկսվում է, Քրիս Բրաունը քայլում է սևամորթ մարդկանց խմբի հետ, ովքեր տեսահոլովակի տարբեր կադրերում նրա կողքին են։ Մեկ այլ կադրում Քրիսը պարում է սև ֆոնի առջև, իսկ նրա ետևում ցուցադրվում է Ալիայի տեսահոլովակներից կադրեր։ Տեսահոլովակի ավարտին կադրում հայտնվում է «Հանգիր խաղաղությամբ» (R.I.P.) գրությունը ռեփեր Լիլ Ֆրոգի համար, ում սպանել էին 2013-ին։ Այնուհետև սև ֆոնի վրա հայտնվում են հետևյալ տողերը․

|  |  |  |
| --- | --- | --- |
|  | Սիրելի Ալիա, մենք սիրում ու կարոտում ենք քեզ։ Շնորհակալություն մեզ բոլորիս ոգեշնչելու համար։ |  |

Երգացանկ
--------

Թվային ներբեռնում

| # | Անվանում | Հեղինակ(ներ) | Պրոդյուսեր(ներ) | Տևողություն |
| --- | --- | --- | --- | --- |
| 1. | «Don't Think They Know»   | Դիջիթալ Բլեք, Վերս Սիմոնդս, Թիմ Քելլի, Բոբ Ռոբինսոն, Ջոն Բի | Մո Ֆեյսալ, Mel & Mus | 4:01 |

Հիթ շքերթներ
------------

| Հիթ շքերթ (2013) | Զբաղեցրածտեղ |
| --- | --- |
| Ֆրանսիա (SNEP) | 162 |
| Մեծ Բրիտանիա (UK Singles Chart) | 95 |
| ԱՄՆ (Billboard Hot 100) | 81 |
| ԱՄՆ (Billboard Hot R&B/Hip-Hop Songs) | 29 |

Թողարկման պատմություն
---------------------

| Երկիր | Ամսաթիվ | Ֆորմատ | Լեյբլ |
| --- | --- | --- | --- |
| Ամերիկայի Միացյալ Նահանգներ ԱՄՆ | Հունիսի 17, 2013 | Թվային ներբեռնում | RCA Records |
| Հուլիսի 1, 2013 | Rhythmic contemporary radio |

Ծանոթագրություններ
------------------

1. ↑  Kyle (2013 թ․ հունիսի 26)։ «Interview: Digital Black Talks "Don’t Think They Know", Aaliyah, Chris Brown, Playa Legacy – New R&B Music, R&B Videos, R&B Interviews, R&B Concert Coverage»։ YouKnowIGotSoul։ Վերցված է 2013 թ․ հուլիսի 8
2. 1 2  «Don't Think They Know (feat. Aaliyah) - Single»։ itunes.apple.com։ 2013 թ․ հունիսի 17։ Վերցված է 2013 թ․ հունիսի 20
3. ↑  Baker Soren (2013 թ․ մայիսի 14)։ «Chris Brown Features Aaliyah On New "They Don't Know" Single | Get The Latest Hip Hop News, Rap News & Hip Hop Album Sales»։ HipHop DX։ Վերցված է 2013 թ․ հուլիսի 8
4. ↑  «Video: Chris Brown f/ Aaliyah – ‘Don’t Think They Know’»։ Rap-Up.com։ 2013 թ․ հունիսի 17։ Վերցված է 2013 թ․ հուլիսի 8

Արտաքին հղումներ
----------------

* Երգի տեսահոլովակը ՅուԹուբում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Քրիս Բրաուն |
| --- |
|  |
| Ստուդիական ալբոմներ | «Chris Brown» • «Exclusive» • «Graffiti» • «F.A.M.E.» • «Fortune» • «X» • «Royalty» |
|  |
| Սեփական երգեր | «Sweet Love» • «Don't Wake Me Up» • «Love More» • «Don't Think They Know» • «Loyal» • «New Flame» • «Ayo» • «Bitches N Marijuana» • «Back to Sleep» |
|  |
| Համագործակցություններ | «For the Road» • «I Can Only Imagine» • «Show Me» • «Hold You Down» • «Post to Be» • «Fun» • «How Many Times» • «Body on Me» • «Moses» • «Play No Games» |

 |